|  |
| --- |
| **AKTIVITA: Didaktický test** |
| **Názov: Ázia – poloha a príroda** |
| **Predmet:** Geografia | **Základná škola** | **Ročník:** 6. |
| **Tematický celok:** Ázia |
| **Téma:** Poloha a príroda Ázie |
| **Forma výučby:** Individuálna práca žiakov |
| **Cieľ:** Diagnostikovať vedomosti žiakov o polohe a prírode Ázie. |
| **Úvodné metodické pokyny pre riešenie testu** Test je vhodné použiť po ukončení tém Poloha Ázie a Príroda Ázie. Okrem vedomostí žiakov overuje aj spôsobilosť získavať informácie z rozličných informačných zdrojov ako napr. mapa a klimadiagram. Na vypracovanie testu žiakmi je potrebných 15 minút. Test je dostupný aj v online podobe [TU](http://geo.fpv.umb.sk/chamilo/main/exercise/exercise_submit.php?cidReq=GEOGRAFIA6&id_session=0&gidReq=0&gradebook=0&origin=&exerciseId=28&origin=&learnpath_id=&learnpath_item_id=&learnpath_item_view_id=) a [TU](http://geo.fpv.umb.sk/chamilo/main/exercise/exercise_submit.php?cidReq=GEOGRAFIA6&id_session=0&gidReq=0&gradebook=0&origin=&exerciseId=102&origin=&learnpath_id=&learnpath_item_id=&learnpath_item_view_id=). |
| **Položky didaktického testu**1) Označ pologule, na ktorých sa rozprestiera Ázia: **Z, V, S, J** 2) Označ možnosť, ktorá zodpovedá hranici Európy s Áziou. **A) pohorie Ural, Kaspické more, Kumsko-manyčská zníženina, Azovské more, Čierne more, Bospor, Marmarské more, Dardanely, Egejské more, Stredozemné more** B) Suezký prieplav, Červené more, Báb al-Mandab, Adenský záliv C) Severná Dvina, Volga, Kaspické more, Veľký Kaukaz, Čierne more, Bospor, Marmarské more, Dardanely, Egejské more, Stredozemné more D)Jenisej, Altaj, Ťanšan, Pamir, Amudarja, Karagijská preliačina, Kaspické more, Malý Kaukaz, Čierne more, Bospor, Marmarské more, Dardanely, Egejské more, Stredozemné more Obr. Slepá mapa Ázie 3) Najsevernejší, najvýchodnejší, najjužnejší aj najzápadnejší pevninský cíp Ázie tvoria polostrovy. Správne ich priraď.A) Čukotský polostrov B) Tajmýrsky polostrov C) polostrov Malá Ázia D) Malajský polostrov; a) najsevernejší b) najvýchodnejší c) najjužnejší d) najzápadnejší; A-b, B-a, C-d, D-c 4) Priraď more k oceánu, v ktorom sa nachádza. A) Arabské more B) Žlté more C) Beringovo more D) Červené more; a) Atlantický oceán b) Indický oceán c) Tichý oceán d) Južný oceán; A-b, B-c, C-c, D-b 5) Označ v mape Ázie: A) Kamčatku B) Arabský polostrov C) Kórejský polostrov D) Filipíny Obr. Slepá mapa Ázie 6) Uveď hlavnú príčinu veľkej členitosti pobrežia Ázie (veľký počet zálivov, polostrovov, ostrovov, vnútorných morí). A) dôsledok činnosti riek **B) dôsledok veľkých litosferických zlomov a pohybu litosferických dosiek** C) dôsledok činnosti koralov D) dôsledok vplyvu mangrovových lesov, ktoré rastú na pobreží 7) Áziu objavovali Európania už od staroveku. Po Európe mali antické civilizácie najlepšie zmapovanú práve priľahlú časť Ázie. Priraď k charakteristikám osobnosť, ktorá k tomuto poznávaniu a mapovaniu Ázie prispela. A) Benátsky cestovateľ, ktorý v 13. storočí cestoval od polostrova Malá Ázia naprieč svetadielom až k Žltému moru. Naspäť do Európy sa vydal cez Juhočínske more okolo Malajského polostrova a ostrova Cejlón. Doplavil sa až do Perzského zálivu, odkiaľ už pokračoval do Európy po súši. B) Grécky kráľ, ktorý dobyl Perzskú ríšu a podľa legendy preťal v Gordione gordický uzol. Cestou založil mnohé mestá, ktoré niesli jeho meno. Dostal sa až do Indie, kde sa nakazil maláriou a na ceste späť zomiera v Babylone.C) Portugalský moreplavec, ktorý v 15. storočí oboplával Afriku a pristál v Indii.; a) Vasco da Gama b) Alexander Veľký c) Marco Polo; A-c, B-b, C-a8) Azda najvýznamnejšou obchodnou cestou z Ázie do Európy bola hodvábna cesta, ktorá viedla cez vysoké pohoria, suché púšte a nebezpečné krajiny až do Konštantínopolu (dnešného Istanbulu). Ktoré významné produkty sa po nej do Európy dovážali? A) hodváb, železo, mramor, ryby, pušný prach B) hodváb, papier, zlato, diamanty, káva **C) hodváb, porcelán, papier, pušný prach, korenie**9) Vyznač na mape Ázie vybrané povrchové celky: Kaukaz, Tibetská náhorná plošina, Ural, Altaj Obr. Slepá mapa Ázie 10) Vyber štát, v ktorom neležia Himaláje. A) India B) Nepál **C) Afganistan** D) Čína11) Označ pravdivé tvrdenie o letnom monzúne. **A) prináša na pevninu zrážky** B) prináša nad pevninu teplý a suchý vzduch C) prúdi od pevniny k oceánu D) ide o tropickú cyklónu v juhovýchodnej Ázii 12) Pracuj s klimadiagramami ázijských miest a posúď, ktoré tvrdenie z grafov nevyplýva. A) mesto San'á leží v suchej oblasti B) z daných miest je druhým najdaždivejším Kuala Lumpur C) mesto Béngalúru leží v oblasti s vplyvom monzúnov **D) priemerná decembrová teplota v Kalkate je nižšia ako 15°C**  Obr. 6 klimadiagramov13) Označ na mape vybrané jazerá. A) Kaspické more B) Bajkalské jazero C) Aralské jazero Obr. Slepá mapa Ázie 14) Priraď jednotlivé charakteristiky k ázijským riekam. A) Ganga B) Huang He C) Ob D) Eufrat; a) Významná sibírska rieka, pri jej brehu bolo vybudované mesto Novosibirsk, ktoré vzniklo v súvislosti s výstavbou Transsibírskej magistrály, pri jedinom moste cez túto rieku. b) Jedna z najznečistenejších riek na svete, v ktorej sa ale napriek tomu kúpu milióny veriacich, pretože je pre nich posvätná. c) Rieka, ku ktorej sa viažu počiatky našej histórie. Na jej brehoch sa kedysi dávno stavala bájna Babylonská veža. Pôda, spolu s podnebím a dostatkom vlahy z rieky, boli ideálne pre poľnohospodárstvo. d) Svoj tok začína vo vysokej nadmorskej výške na Tibetskej náhornej plošine. Z hôr unáša množstvo zeminy a preto sa vďaka sfarbeniu nazýva aj Žltá rieka; A-b, B-d, C-a, D-c15) Priraď živočícha k typu krajiny, v ktorej žije. A) panda veľká B) orangutan bornejský C) rosomák sibírsky D) pižmoň severský E) ťava dvojhrbá; a) tundra b) tajga c) púšť d) bambusový les e) tropický dažďový les; A-d, B-e, C-b, D-a, E-c |
| **Typológia úloh zaradených v teste podľa dvojdimenziálnej štruktúry revidovanej Bloomovej taxonómie**

|  |  |  |  |
| --- | --- | --- | --- |
| **Dimenzia poznatkov** |  | **Dimenzia kognitívnych procesov**  |  |
| 1.Zapamätať si | 2.Porozumieť | 3.Aplikovať | 4.Analyzovať | 5.Hodnotiť | 6.Tvoriť |
| A. Faktické poznatky | 15 | 6 | 3, 4 |  | 8 |  |
| B. Konceptuálne poznatky | 5, 7, 8, 9, 10, 11, 13  | 1, 14 | 2 |  |  |  |
| C. Procedurálne poznatky |  |  |  | 12 |  |  |
| D. Metakognitívnepoznatky |  |  |  |  |  |  |

 |
| **Hodnotenie jednotlivých položiek testu**1. – 1b, 2. – 1b, 3. – 2b, 4. – 2b, 5. – 4b, 6. – 1b, 7. – 3b, 8. – 1b, 9. – 4b, 10. – 1b, 11. – 1b, 12. – 1b, 13. – 3b, 14. – 2b, 15. – 3b |
| **Celkové hodnotenie didaktického testu vrátane klasifikačnej stupnice podľa dosiahnutej relatívnej úrovne:** maximálny počet bodov za povinné úlohy – 30bKlasifikačná stupnica: 1 – 30-27 bodov (100-90 %) 2 – 26-22 bodov (89-75 %) 3 – 21-15 bodov (74-50 %) 4 – 14-9 bodov (49-30 %) 5 – 8-0 bodov (29-0 %) |
| **Skúsenosti a odporúčania:** – |
| **Vypracoval:** RNDr. Martina Škodová, PhD., Katedra geografie a geológie, FPV UMB v Banskej Bystrici |